**გიორგი მეფის სამძიმარი**

"ვაიმე! და კვალად ვიტყვი: ვაამე!... ვაამე, რა

ვყო მე ცოდვილმან, მომიხდა სვიფონი, ლომი

და ვეშაპი, მეწვია ღელვა გვემული და მომისამ-

ჭედურა მხედარი ჩემი ვახუშტი, და დამკარგნეს

მსწრაფლ თვალთა წინა და ვარონინებ განცვიფ-

რებული თვალსა და ვერსად მპოვნელი ვარ..."

"ლექსიკონის გამოგეგზავნა და ნეტამც იმას მო-

სწრებოდა, ვისთვისაც გამოგეგზავნა!"

ზემოთმოყვანილი სიტყვები ამოღებულია ქართლის მეფის გიორგი XI წერლიებიდან\* ... მეფე სამძიმარს უცხადებს თავის ნათესავს, მეფეთა შორის აღზრდილსა და მათი შვილების აღმზრდელს სულხან-საბა ორბელიანს მისი ძმის ვახუშტი ორბელიანის გარდაცვლების გამო.

მკვლევარი ექვთიმე თაყაიშვილი ვახუშტი ორბელიანის სააღაპო გამოსაღების სიის კომენტარში აღნიშნავს, რომ საბას უმცროსი ძმა ვახუშტი თავის მამაიდაშვილს ქართლის მეფე გიორგი XI სპარსეთში გაჰყოლია და იქ გარდაცვლილა 1707 წელს, ქალაქ ყანდაარს.

ქართლის ცხოვრების ამ ბედუკუღმართ დროს, როგორც ჩანს, ვახუშტი ორბელიანი სპარსეთის შაჰის კარზე მყოფ ქართლის მეფეს ჰხლებია, როგორც საპატიო კარისკაცი და მხედარი.

სამძიმრის წერილები და სხვა ისტორიული დოკუმენტები ადასტურებს, რომ ვახუშტის სიკვდილი მოულოდნელი და თავზარდამცემი ყოფილა სპარსეთს გადახვეწილი ქართველებისთვის.

\_\_\_\_\_\_\_\_

\* წერილში გამოყენებული მასალა ამოღებულია "საქართვ. სიძველებნი", ტ. II, ექვთიმე თაყაიშვილის რედაქტორობით. გვ. 209-224, დოკუმენტები: 174, 175, 177, 178, 179, 180.

ამ მძიმე სიკვდილის განცდა ბეჭდად აზის ჟამთა სიავეს გადარჩენილი და ჩვენამდე მოღწეული დოკუმენტებისა და სამძიმრის წერილების თვითეულ სტრიქონს თუ სიტყვას.

ქართლის მეფეს და სპარსეთში მყოფ ქართველებს უდროოდ დაღუპული მოძმის ცხედარი მდუღარე ცრემლით დაუტირიათ და ღირსეულად გადმოუსვენებიათ ქართლში, მშობლიურ მიწაში სამუდამოდ დასამკვიდრებლად.

აი რას სწერს გიორგი მდივანბეგი საბა და ერასტი ორბელიანსებს მატი ძმის ვახუშტის სიკვდილის თაობაზე: "ბატონს\* ასე ეწყინა, რომ თავისი ბაგრატ დღეს მოკდომოდეს. რომ მოვახსენეთ, არ დაგვიჯერა: ჩემი ვახუშტი ახლა ვნახეო, ეს რა დაგემართაო, ეგებ გაცხელებსო და ცხელებით მეუბნებოდეო. მერმე მოვახსენე: საყუარელი რომ კაცს არ ემეტებოდეს-მეთქი, მისას არას დაიჯერებს-მეთქი. მერმე წაიშინა თავსა და მარავალი იცა. ღ თნ იცის, არც შვილზედ, არც ძმაზედ ეს არ უქნია, რაც ბატონმა ვახუშტიზე ქნა. მწარედ იტირა, გარდაბურა, ოცდა ათი თუმანი შემოგაწივათ, თორმეტს დღეს კარში არ გამოსულა, დიაღ დაიტირა და გამოისტუმრა საბატიურად".

დატირებული მხედარი ქართლში გადმოუსვენებიათ და, როგორც ლუარსაბ სარდლის მიერ შედგენილ სააღაპო გამოსაღების ვრცელი სიიდან ჩანს, დიდი ხარჯი გაუწევიათ და მართლაც "საბატიურად" დაუკრძალავთ.

ლუარსაბ სარდლის განკარგულებით:

"უნდა გამოიღონ ვახუშტის სააღაპო: წარათუს ძროხა ერთი, გუგუთს ძადუჩაშვილი ძროხა ერთი. იფნობს ძროხა ერთი, კარცხილას და ბალახურს ძროხა ერთი.. ტანძიას ძროხა ერთი..." და ასე შემდეგ. დოკუმენტში ჩამოთვლილია ორმოცამდე სოფელი, რომელთაც თითო-ორი ძროხა უნდა გამოეღოთ ვახუშტის აღაპისათვის. ("ძროხა: მთ, ცხვარი. იბ. იქს ძროხას მიბ").

სპარსეთში მყოფი მეფე გიორგი XI\*\* ვახუშტის სიკვდილის თაობაზე სამი წერილი გამოუგზავნა. ერთი, უფრო ადრე გამოგზავნილი, სამძიმრის წერილია. ამ წერილის კომენტარში ექვთიმე თაყაიშვილი აღნიშნავს: "სამძიმრის წიგნი მიწერილი მეფის შაჰნავაზის მიერ ყანდაარიდან საბა-სულხან ორბელიანისადმი საბას ძმის ვახუშტის გარდაცვალების გამო"... მაგრამ წერილის შინაარსი და ერთი ადგილის მიხედვით შეიძლება ვიფიქროთ, რომ შაჰნავაზს ეს წერილი გამოუგზავნია ვახუშტის ორივე უფროსი ძმისათვის: საბასთის და ერასტისთის ("მოგიწერ მე, მეფე შაჰნავაზ, ძმებო, ბატონო საბავ და მდივანბეგო ბატონო ერასტი! მოგახსენებ ძმათა თქვენთა ქარტასა უსაწყლესა მწუხარებათა თქვენთა").

ამ ვრცელ წერილში დიდი მწუხარება გამოსჭვივის, თუმცა შესაალი მაღალფარდოვანია და დატვირთულია რიტორიკული ფრაზებით, მსგავსად ამისა: "თმანიცა თავისა ჩემისანი აღმაშფოთებდეს", ანდა: ".... მოიწია ხმა ზარისა, მომიკუდა კეთილი ყოფადობისა მქნენლი, ჩემი დამტირებელი, დამმარხველად გამოსალოდნელი, აღმომეფხვრა ხე იგი კეთილი, ნერგად აღორძინებული, წარმტყვევნა ვაზი ტევან-ოქროვანი, სიტკბოება და ვითარი სიტკბოება ჩემი! თაფლისა გოლეულისა უტკბესო, ოქრო ბრძმედისა შინა გამოქანდაკებული, მშვიდი და მდაბალი ყოვლის ქველისა საქმისა მოქმედი, პატრონთა მოსურნე, კაცთა მოყვარე, ჯართა და დარბაისელთა განმაგულოვნებელი, ლხინთა და მეჯლისთა ჩემთა განმანათლებელი, ყოვლისა ხვაშიადისა ჩემისა დამმარხველი, ბრძანებისა ჩემისა \_\_\_\_\_\_\_\_\_

\* იგულისხმება მეფე გიორგი XI.

\*\* იმავე შაჰნავაზ მეორეს.

მორჩილი, ყოველთა ბრძოლათა და მტერთა მომსრველი, ვაამე! და კვალად ვიტყვი: ვაამე! ნათესავთა თქვენთა და სახელულთა უმეტესად ქებით წარმოშობილი და აღორძინებული ვახუშტი, ძმად, შვილად ჩემდა ქმნილი".

როგორც ვხედავთ, ვახუშტი ორებლიანი ყოველგვარი სიკეთით შემკული ვაჟკაცი ყოფილა: მდაბალი, ქველი, კაცთმოყვარე, უებრო მხედარი და მეფეთა მეჯლისებში მომლხენი, შაჰნავაზის ხვაშიადის დამმარხველი და მესაიდუმლე... მიცვალებულზე, ისიც სამძიმრის წიგნში ავს არ იტყვიან, მაგრმა ისიც უნდა გავიხსენოთ, რა ოჯახიშვილი იყო გარდაცლილი და ვისი ძმა... სპარსეთის შაჰის სამფლობელოში ქართლის მეფენი უღირსს არ იახლებდნენ!

"თვალის სინათლე თქვენი და დიდად ზურგად იმედი ჩემი, სასურელი და სიქადული ძმა თქვენი, წინაშე ჩემსა წარმოგზავნილი, ამანათი და შემოვდრებული".

მეფის ცდას და მოვლას არ გაუჭრია და ამ მამობრივი ზრუნვის სანაცვლოდ ვახუშტიმ "აღლესა მახვილი ორპირი და შთამგმირა გულსა ჩემსა და მცხო ბაგესა ჩემსა სამსალა ნაღვლითურთ აღრეული... "

ამიტომ ამბობს მეფე სინანულით:

"... და აწ სურდათა, ხელითა და ფერხთა შეკრული წარმომივლენია, ვაიმე, რა ვყო მე ცოდვილმან?"

სამძიმრის წერილი ასე მთავრდება:

"... მრავალი თავს ცემით მწუხარება მამიხსენებია. დასტურ ძმა თქვენი იყო, მაგრამ ღმერთმან იცის, ჩემიც შვილსა და ძმასავით საყვარელი იყო. ჩემთვის ეს დღე იყო, რომთავი მამკდომოდა, ჩემი თვალის სინათლე ძმანი და შვილნი დღეს დამხოცოდეს, მოვლა და ხელის შეწყობა არ დაგვიკლია, მაგრამ ეს ბეგარა ყოვლის კაცის თავს გარდუალია... შაჰნავაზ".

მეორე წერილი სულხან-საბას ძმის მდივანბეგ ერასტი ორბელიანისადმი უფრო გიან უნდა იყოს მოწერილი. თუმცა ექვთიმე თაყაიშვილი აღნიშნავს, რომ ეს არის "სამძიმრისა და საჩუქრის წიგნიო". მაგრამ ეს ასე არ უნდა იყოს. ამას ადასტურებს წერილის შინაარსი. შეუძლებელია სამძიმრის წიგნში მეფეს თავისი მგლოვიარე ნათესავისა და ხელქვევითისათის "შავის გამოცვლა" და გლოვისაგან გაყრა ებრძანებინოს:

"ვიცი მწუხარებით იქნებით და შავითა. შავის გამოსაცვალად ხალათი მიახლებია. კაბა დიბისა, თელაი ხევანარიანი. ერთი ქამარ-ბანდი სარტყელი ზარბაბისა, ყირმიზი, ერთი დოლბანდი თამამოზარი, ნოღრაი მწვანე... ერთი თუ ჩვენი თავი გინდა, ეს ჩაიცვით. რა ვქნათ, თქვენ გტკივის დ ჩვენთვისაც მწვედ სატკივარია მისი ამგვარი საქმე ღ თნ ნუღარა სამძიმარი მოგცეს".

ამ წერილის შინაარსი უფრო მეტად ამტკიცებს იმ აზრს, რომ ზემოთმოყვანილი სამძიმრის პირველი წიგნი მოწერილია ორივე ძმისადმი, უმალვე, ვახუშტის გარდაცვალებისთანავე, ეს მეორე წიგნი კი "შავის გამოცვლისა" და ხალათის ბოძების წიგნია, შავის გამოცვლის სათანადო დროის გასვლის შემდეგ მოწერილი.

მეფე გიორგი XI მესამე წერილი სულხან-საბა ორბელიანისადმი სამძიმრის წიგნი არ არის. იწყება ჩვეულებრივი მოკითხვის ან საქმიანი ბარათის მსგავსად: "ქ. ჩემო სანახავად სანატრელო ძმაო, ბატონო სულხან! მრავალი მოკითხვა მომიხსენებია".

ამ წერილის მიზეზი გამხდარა ვინმე "ჰმად-ბეგის წიგნი" მიწერილი სულხანისადმი და "პაპუნას საუფროსოს" სადაო საქმე. ამ საქმეებსი, როგორც ჩანს, სულხანიც ყოფილა გარეული ("ბატონო სულხან, რაღას მალავთ, რატომ საჯაროდ და საბატონოდ არ იტყვით, როგორც გარიგებულია? ასრე უნდა იქნას, თვარემ დაგიჟინიათ, ერთი წიგნი მოგვეცო. იმ ერთის წიგნით რას გააკეთებთ?")

საყურადღებოა ერთი ცნობაც: სულხანს სპარსეთში მყოფ ვახუშტისთან სისტემატური მიმოწერა ჰქონია ("რაც კურთხეულის ვახუშტისათვის წიგნები მოგეწერა, ყველა შევიტყვე"). პაპუნას "საუფროსოს" თაობაზე. ამ საქმეზე გიორგი მეფეს მდივანბეგ ერასტი ორბელიანისათვის თავისი სათქმელი თავის დროზე მოუწერია ("რაც ქართული მქონდა, ყველა მდივანბეგ ერასტისათვის მომიწერია და როგორც მომეწეროს, ისრე ქენით").

ამ წერილში დაცულ ცნობებს არა მარტო სულხან-საბას და მისი ოჯახის ბიოგრაფია-ისტორიისათის აქვს მნიშვნელობა... საქართველოს ისტორიის მკვლევარი ამ დოკუმენტებში მრავალ საყურადღებო ცნობას წააწყდება (დაკრძალვისა და აღაპის წესი; შავის გამოცვლისა და ამოწყვეტილი ოჯახის მემკვიდრეობის წესი და სხვა).

გიორგი მეფე "პაპუნას საუფროსოს" სადაო საკითხის განხილვის დროს ადარებს ქართლსა და იმერეთში მამა-პაპიდან არსებულ წესებს გაყრილობისა და უშვილო ოჯახის მამულის მფლობელობის შესახებ.

"იმერეთს რომე უშვილო კაცი მოკუდეს, ის მამული ბატონის არის. ქართლში თუ უშვილო კაცი მოკუდების და მალ გაყრა მოხდა, ეგებ ამით იქნას და მიეცეს იმ სახლის კაცსა, თვარემ თუ დრო დაგვიანდა და ეს სახლისკაცობა გვიან გაიყარა, ბატონის მზემა, ბატონის არის უშვილოს კაცის მამული... რა ხნის გარიგებული საქმე არის, ვინ იცის! ვინ მოშლის ამ სქმესა, განა ახლანდელი საქმე არის, ძველი წესია".

\*

სულხან-საბა ორბელიანის ბიოგრაფიისატვის მეტად საყურადღებო ცნობას შეიცავს გიორგი მეფის წერილის ბოლო ნაწილი, უკეთ - მინაწერი, რომელიც ასე იწყება: "ლექსიკონი გამოგეგზავნა და ნეტამც იმას მოსწრებოდა, ვისთვისაც გამოგეგზავნა!"

როგორ ამ სიტყვებიდან ჩანს, გულისხმიერ სულხანს თავისი "სიტყვის კონის" ერთი ნუსხა სპარსეთში მყოფ უმცროსი ძმისათვის გაუგზავნია... ძვირფას ამანათს ვერ მიუსწრია მოულოდნელად დაღუპულ ვახუშტისათვის და გიორგი მეფის ხელში მოხვედრილა. მოხვედრილა იმ კაცის ხელში, ვისი ბრძანებითაც ადრე სიჭაბუკეში სულხანმა ამ ლექსიკონზე მუშაობა დაიწყო.

ლექსიკონს დიდად უსიამოვნებია ყანდაარს მყოფი ქართლის მეფე და სულხანის მამიდაშვილი. ამ დროს უკვე გამაჰმადიანებული ქართლის მეფე სპარსულის შესწავლიტ ყოფილა გატაცებული, მაგრამ მშობლიური ენის საუნჯეს მისთვის გუნებ შეუცვლია:

"... თათრულს წიგნზედ მიმდგარვარ და კიდეც ვისწავლე. ლამის ის გამაშობინოს ამისმა კითხვამა".

ლექსიკონით კმაყოფილი მეფე, რომელსაც როგორც წერილიდან ჩანს, ადრეც მრავალი "შენდობა უთქვამს" საბასთვის, ახლაც მრავალ შენდობას უთვლის მეცნიერ ბიძაშვილს ("დიაღ კარგი წიგნია და კარგადაც გავეწყვე") და სთხოვს, ის სიტყვები, რომლებიც ლექსიკონში ვერ ამოუკითხას, "კარგის ხელით დაუწერინოს" და გაუგზავნოს: "ეს ნუსხა არის, შენთვის კიდევ გექნება, იმაზედ გარდმომიწერინეო".

ამის წერის დროს გიორგის მეფეს გახსენებია, რომ დავალებას ძვირფასი ძმის სიკვდილით დამგლოვიარებულ კაცს აძლევს და უხერხულობა უგრძვნია:

"ან რა პირით დაგდვა საქმე? ამისთანა საქმე იქნა, მაგრამ ბრძანეა მღთისას რა გაეწყობის! ჩემო ძმავ საბავ, ვახუშტის დამკარგავ ნუ მომიძულებ".

უცნაური სევდის აღმძვრელია ეს სიტყვები... საუკუნეთა მიღმა ჩვენ თვალწინ ნათლად იხატება უცხოობაში იძულებით მყოფი ქართლის მეის მჭმუნვარე სახე, თავისი ნათესავისა და მეგობრის, სამშობლოს მოჭირნახულე ბრძენი ვაჟკაცის უბედობაზე ჩაფიქრებული და აღელვებული.

ვახუშტის დამკარგავი ნუ მომიძულებო!

რა იცოდა ამ სიტყვების დამწერმა, თუ ორი წლის შემდეგ თვითონაც ვახუშტის ბედს გაიზიარებდ და სპარსეთის შაჰის წინააღმდეგ აჯანყებული ავღანელების ხელით მოკვდებოდა უცხოეთში!

შემდეგ, უფრო გვიან, გიორგი მეფის წერილის ადრესატმაც გაიზიარა მეფე მამიდაშვილის და მხედარი ძმის ბედი და უცხო ცის ქვეშ დახუჭა ქართლის ბედის მაძიებელი თვალი.

უბედობასაც აქვს თავისი ხარისხი:

ყანდაარს დაღუპულ უმცროს ძმას მშობლიურ ტანძიაში მაინც ეღირსა დაკრძალვა, უფროსს კი ბედმა ესეც არ არგუნა და, ვგონებ, საფლავიც დაუკარგა.

1959 წ.